b'\n_START_ARTICLE_\nPla\xc4\x8da\n_START_PARAGRAPH_\nPla\xc4\x8da je izpla\xc4\x8dilo/znesek, ki ga zaposleni dobi za opravljeno (navadno) mese\xc4\x8dno delo oz. je nadomestilo za vlo\xc5\xbeen trud in slu\xc5\xbei kot priznanje prispevka posameznika k poslovanju organizacije.  Pla\xc4\x8da je sestavljena iz fiksnega in gibljivega dela. Fiksni del tvorijo osnovna pla\xc4\x8da, ugodnosti in dodatki._NEWLINE_Delavci se organizirani v sindikate borijo za pravi\xc4\x8dno pla\xc4\x8dilo za opravljeno delo s stavko in socialnim dialogom._NEWLINE_Ostali dodatki so dodatki za posebne obremenitve, dodatek za delovno dobo, pokojninsko, zdravstveno in socialno zavarovanje, nadomestilo za \xc4\x8das, ko delavec ne dela (porodni\xc5\xa1ka, pla\xc4\x8dilo med dopustom, zaradi bolezni), pla\xc4\x8dilo za uspe\xc5\xa1nost poslovanja, nagrade za posebne dose\xc5\xbeke, povra\xc4\x8dilo stro\xc5\xa1kov v zvezi z delom (prehrana, prevoz, slu\xc5\xbebena potovanja), drugi osebni prejemki (regres, odpravnina, solidarna pomo\xc4\x8d) ter druge ugodnosti ._NEWLINE_Gibljivi del pla\xc4\x8de, ki ga sestavljata nagrade in pla\xc4\x8dilo po uspe\xc5\xa1nosti, je odvisen od tega, kako dobro posameznik opravlja svoje delo, odvisen pa je lahko tudi od uspe\xc5\xa1nosti skupine, oddelka ali celotne organizacije.  Povezovanje pla\xc4\x8d z uspe\xc5\xa1nostjo posameznika Pri povezovanju pla\xc4\x8d z uspe\xc5\xa1nostjo podjetja se uporabljajo razli\xc4\x8dni programi nagrajevanja posameznikov, skupin ali celotne organizacije, z namenom omogo\xc4\x8diti bolj\xc5\xa1e nagrajevanje tistih, ki so k uspe\xc5\xa1nosti delovne organizacije prispevali ve\xc4\x8d kot drugi. Danes so ZDA vodilne pri uveljavljanju programov pla\xc4\x8dila po uspe\xc5\xa1nosti in od tam prihaja tudi Taylorjev na\xc4\x8din pla\xc4\x8dila po kosu, ki je bil eden prvih \xc5\xa1ir\xc5\xa1e uporabljenih programov pla\xc4\x8dila po uspe\xc5\xa1nosti. Vsako pla\xc4\x8dilo ima svojo vlogo pri zadovoljevanju razli\xc4\x8dnih potreb delavcev in motiviranju zaposlenih. Z osnovno pla\xc4\x8do posameznika motiviramo za napredovanje na delovna mesta, ki zahtevajo ve\xc4\x8d spretnosti, znanja in odgovornosti, kompetenc, pla\xc4\x8dilo za uspe\xc5\xa1nost pa spodbuja posameznika k bolj\xc5\xa1emu in u\xc4\x8dinkovitej\xc5\xa1emu opravljanju svojega dela.\n_START_SECTION_\nPla\xc4\x8dni sistem\n_START_PARAGRAPH_\nCelovit sistem pla\xc4\x8d in nagrajevanja zajema vse, kar delodajalec nudi zaposlenemu. Poleg pla\xc4\x8de in nagrad, spadajo sem \xc5\xa1e spodbudno delovno okolje, privla\xc4\x8dna prihodnost in osebna rast. Cilj sistema pla\xc4\x8d je podpreti izvajanje poslovne strategije podjetja ter tako posledi\xc4\x8dno prispevati k uspe\xc5\xa1nosti in pove\xc4\x8devanju konkuren\xc4\x8dnosti organizacije. Pla\xc4\x8dni sistem mora prispevati k ve\xc4\x8dji u\xc4\x8dinkovitosti in uspe\xc5\xa1nosti zaposlenih, biti mora pravi\xc4\x8den tako za zaposlene kot tudi za delodajalce, stro\xc5\xa1ke dela mora zadr\xc5\xbeati v na\xc4\x8drtovanih okvirih organizacije in mora ustrezati veljavnim zakonskim dolo\xc4\x8dilom v dr\xc5\xbeavi, kjer ima organizacija svoj sede\xc5\xbe.  Pri na\xc4\x8drtovanju pla\xc4\x8dnega sistema je potrebno upo\xc5\xa1tevati analizo okolja (socialni sporazum, zakonske omejitve in trg dela), poslovno strategijo (vrednote podjetja in klju\xc4\x8dne to\xc4\x8dke uspeha) ter kadrovske strategije (poznavanje prednosti in slabosti kadrov).  Z ustreznim sistemom pla\xc4\x8d (in nagrajevanja), ki ga oblikuje vodstveni kader delovne organizacije, vpliva organizacija na doseganje vi\xc5\xa1je uspe\xc5\xa1nosti zaposlenih na tri na\xc4\x8dine, in sicer: s pove\xc4\x8danjem kakovosti in \xc4\x8dlovekovih zmo\xc5\xbenosti v organizaciji, s pove\xc4\x8danjem motivacije in z nadziranjem stro\xc5\xa1kov dela.'